Իրավական տեսանկյունից կարելի է կարգին օգուտներ քաղել Վերաքննիչի այս որոշումից։ Հայաստանում գրեթե բոլորը գիտեն, որ Ռոբերտ Քոչարյանն ուղղակի մասնակցություն ունի բանակի ներգրավմամբ մարտի 1 իրականացնելու մեջ։ Հետեւաբար, երբ դատարանն ազատ է արձակում ցմահ ազատազրկում ենթադրող մեղադրանքը «վզին» կալանավայրում նստած մեղադրյալին, մի ակնհայտ նվաճում կարծես թե կա՝ դատարանները քաղաքական հրահանգներից ազատ են։ Բայց դա չի նշանակում, թե դատական իշխանությունն անկախ է։ Քաղաքական հրահանգներից ազատ դատարանն ու ինքնին անկախ դատարանը տարբեր բաներ են։